wickkiey/tamil-wikipedia-chunked huggingface dataset:
# க்ஷனிகா

**க்ஷனிகா** இராகம் கருநாடக இசையில் பயன்படும் இராகங்களில் ஒன்றாகும். இது 20 ஆவது மேளகர்த்தா இராகமாகிய, "வேத" என்றழைக்கப் படும் 4 ஆவது சக்கரத்தின் 2 ஆவது மேளமாகிய நடபைரவி இராகத்தின் ஜன்னிய இராகம் ஆகும்.
# க்ஷனிகா

## இலக்கணம்

| அவரோகணம்: | ஸ் த<sub>1</sub> ப ம<sub>1</sub> க<sub>2</sub> ஸ | } |
| --- | --- | --- |  
இந்த இராகத்தில் ஷட்ஜம், சாதாரண காந்தாரம் (க<sub>2</sub>), சுத்த மத்திமம் (ம<sub>1</sub>), பஞ்சமம், சுத்த தைவதம் (த<sub>1</sub>) ஆகிய சுரங்கள் வருகின்றன.
# சோதனைக் காட்சி (மென்பொருள்)

**சோதனைக் காட்சி** என்பது மென்பொருள் சோதனை நடவடிக்கைகளில் ஒன்று. மென்பொருள் சோதனையின் போது சோதனையாளர் சோதனை படிகளை இச்சோதனை காட்சிகளை கொண்டு அம்மென்பொருள் சரியாக செயல்படுகிறதா என்றறியலாம். மேலும் இது படிப்படியாக மென்பொருள் சோதனை செயல்படும் முறையையும் விளக்குகிறது. இது சோதனை நேர்வுகளில் இருந்து மாறுபட்டது. சோதனை நேர்வுகள் ஒவ்வொன்றும் ஒரு படியை மட்டும் கொண்டிருக்கும். ஆனால் சோதனைக் காட்சி பல சோதனை படிகளை கொண்டிருக்கலாம்.
# குமுதக்கிரியா

**குமுதக்கிரியா** இராகம் கருநாடக இசையில் பயன்படும் இராகங்களில் ஒன்றாகும். இது 51 ஆவது மேளகர்த்தா இராகமாகிய, "பிரம்ம" என்றழைக்கப் படும் 9 ஆவது சக்கரத்தின் 3 ஆவது மேளமாகிய காமவர்த்தனி இராகத்தின் ஜன்னிய இராகம் ஆகும்.
# குமுதக்கிரியா

## இலக்கணம்

| அவரோகணம்: | ஸ் நி<sub>3</sub> த<sub>1</sub> ம<sub>2</sub> க<sub>3</sub> ரி<sub>1</sub> ஸ | } |
| --- | --- | --- |  
இந்த இராகத்தில் ஷட்ஜம், சுத்த ரிஷபம் (ரி<sub>1</sub>), அந்தர காந்தாரம் (க<sub>3</sub>), பிரதி மத்திமம் (ம<sub>2</sub>), சுத்த தைவதம் (த<sub>1</sub>), காகலி நிஷாதம் (நி<sub>3</sub>) ஆகிய சுரங்கள் வருகின்றன.
# கனககுசுமாவளி

**கனககுசுமாவளி** இராகம் கருநாடக இசையில் பயன்படும் இராகங்களில் ஒன்றாகும். இது 61 ஆவது மேளகர்த்தா இராகமாகிய, "ருத்ர" என்றழைக்கப் படும் 11 ஆவது சக்கரத்தின் முதலாவது மேளமாகிய காந்தாமணி இராகத்தின் ஜன்னிய இராகம் ஆகும்.
# கனககுசுமாவளி

## இலக்கணம்

| அவரோகணம்: | ஸ் த<sub>1</sub> ப ம<sub>2</sub> க<sub>3</sub> ரி<sub>2</sub> ஸ | } |
| --- | --- | --- |  
இந்த இராகத்தில் ஷட்ஜம், சதுசுருதி ரிஷபம் (ரி<sub>2</sub>), அந்தர காந்தாரம் (க<sub>3</sub>), பிரதி மத்திமம் (ம<sub>2</sub>), பஞ்சமம், சுத்த தைவதம் (த<sub>1</sub>) ஆகிய சுரங்கள் வருகின்றன.
# கோகிலபஞ்சமம்

**கோகிலபஞ்சமம்** இராகம் கருநாடக இசையில் பயன்படும் இராகங்களில் ஒன்றாகும். இது 20 ஆவது மேளகர்த்தா இராகமாகிய, "ரிஷி" என்றழைக்கப் படும் 7 ஆவது சக்கரத்தின் 3 ஆவது மேளமாகிய ஜாலவராளி இராகத்தின் ஜன்னிய இராகம் ஆகும்.
# கோகிலபஞ்சமம்

## இலக்கணம்

| அவரோகணம்: | ஸ் நி<sub>3</sub> த<sub>1</sub> ப ம<sub>2</sub> க<sub>1</sub> ரி<sub>1</sub> ஸ | } |
| --- | --- | --- |  
இந்த இராகத்தில் ஷட்ஜம், சுத்த ரிஷபம் (ரி<sub>1</sub>), சுத்த காந்தாரம்(க<sub>1</sub>), பிரதி மத்திமம்(ம<sub>2</sub>), பஞ்சமம், சுத்த தைவதம்(த<sub>1</sub>), காகலி நிஷாதம் (நி<sub>3</sub>) ஆகிய சுரங்கள் வருகின்றன.
# ஈயம் பூசுதல்

பித்தளைப் பாத்திரத்தில் புளி முதலியவற்றால் ஆகும் இரசாயன மாற்றத்தைத் தடுக்க அவற்றின் உட்பகுதியில் தகரத்தை (Tin) உருக்கித் தடவுதல், **ஈயம் பூசுதல்** அல்லது கலாய் பூசுதல் எனப்படும்.
# ஈயம் பூசுதல்

## மரபு சார்ந்த தொழில்

ஈயம் பூசுதல் என்பது மரபு சார்ந்த தொழில். நாம் அன்றாடம் உபயோகப் படுத்தும் செம்பு, பித்தளை, மற்றும் வெங்கலப் பாத்திரங்கள் புளி சேர்த்து சமைத்த பொருட்களை சேமித்து வைத்தால் நாளடைவில் பச்சை நிறக் களிம்பு படிந்து உணவை நஞ்சாக்கிவிடும் அபாயம் உண்டு. இதைத் தடுக்க பாத்திரங்களில் ஈயம் பூசினார்கள்.
# ஈயம் பூசுதல்

## தமிழர்கள் உலோகவியல்

### சமையல் பாத்திரங்கள்

தமிழர்கள் அன்றாட உபயோகத்தில் ஐந்து உலோகங்கள் இருந்தன. இவை பொன், வெள்ளி, செம்பு, பித்தளை மற்றும் வெண்கலம் என்பன. பொன் மற்றும் வெள்ளி விலை உயர்ந்தவை. ஆபரணங்கள் செய்ய உதவும். செம்பு சூடு தாங்கும் உறுதியான தாமிர பாத்திரம் நெடுங்காலம் நிற்கும். ஆனால் அதிகம் களிம்பு பிடிக்கும். இரண்டு பங்கு செம்பும் ஒரு பங்கு நாகமும் சேர்த்து உண்டாக்குவது பித்தளை. பித்தளையில் செய்யும் பாத்திரங்கள் உறுதியானவை. அடுப்பில் சூடு தாங்கும். எனினும் சற்று களிம்பேறும் தன்மையுடையது. செம்பையும் வெள்ளீயத்தையும் கலந்து வெண்கலம் உண்டாக்கப்படுகிறது. வெண்கலப் பாத்திரங்கள் பயன்படுத்த எளிதானது. சூடு தாங்கும் என்றாலும் சிறிது களிம்பு பிடிக்கும். எனவே களிம்பு படிதலைத் தவிர்க்க ஒரு சிறப்பு உலோகம் பூச்சாக உருக்கி உள்ளிடப்படுகிறது.
# ஈயம் பூசுதல்

## தமிழர்கள் உலோகவியல்

### ஈயம் பூசுதல்

ஆனால் நாம் ஈயம் பூசுதல் என்று குறிப்பிடுவது தகரம் (Tin) என்ற உலோகப் பூச்சைத் தான். ஈயம் கொடிய விஷமுள்ளது. எனவே இவ்வுலோகத்தை செம்பு, பித்தளை மற்றும் வெண்கலப் பாத்திரங்களில் களிம்பு படிவதைத் தடுப்பதற்காக பூச இயலாது. மாற்றாக தகரம் உணவுப் பொருட்களைப் பாதுகாக்கும் குணநலனுடையது. எனவேதான் பழம், ஈரட்டி (பிஸ்கட்), பழரசம் போன்ற உணவுப் பொருட்கள் தகரத்தால் செய்த டப்பாக்களில் அடைக்கப்பட்டு விற்பனைக்கு அனுப்பப்படுகின்றன. எனினும் தகரத்தில் குறைந்த அளவு ஈயம் கலக்கப்படுவதுண்டாம்.
# ஈயம் பூசுதல்

## தமிழர்கள் உலோகவியல்

### ஈயம் பூசும் தொழிலாளர்கள்

ஈயம் பூசும் தொழிலாளர்கள் இதை ஒரு மரபுத் தொழிலாகச் செய்து வருகிறார்கள். கிராமங்களிலும் நகரங்களிலும் இவர்கள் தற்காலிகமான இடத்தில் இந்தத் தொழிலைச் செய்கிறார்கள். கிராமங்களில் குடும்பத்துடன் மரத்தடிகளில் அமர்ந்து இந்தத் தொழிலில் ஈடுபடுகிறார்கள். ஆனால் துருவுறா எஃகு கொண்டு செய்யப்படும் பாத்திரங்கள் அதிகமாக பயன்பாட்டுக்கு வந்துள்ளபடியால் ஈயம் பூசுதல் என்ற இந்தத் தொழில் அருகி வருகிறது.
# மாளவபஞ்சமம்

**மாளவபஞ்சமம்** இராகம் கருநாடக இசையில் பயன்படும் இராகங்களில் ஒன்றாகும். இது பதினைந்தாவது மேளகர்த்தா இராகமும், "அக்னி" என்று அழைக்கப்படும் மூன்றாவது சக்கரத்தின் மூன்றாவது இராகமுமாகிய மாயாமாளவகௌளையின் ஜன்னிய இராகம் ஆகும்.
# மாளவபஞ்சமம்

## இலக்கணம்

இந்த இராகத்தில் சட்சம் (ச), அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), பஞ்சமம் (ப), காகலி நிசாதம் (நி<sub>3</sub>), சுத்த தைவதம் (த<sub>1</sub>), சுத்த ரிசபம் (ரி<sub>1</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச் நி<sub>3</sub> த<sub>1</sub> ப ம<sub>1</sub> க<sub>3</sub> ரி<sub>1</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் எல்லாச் சுரங்களும் உள்ளன. இதனால் இதை "சாடவ சம்பூரண" இராகம் என்பர்.
# பவானி கைத்தறி ஜமக்காளம்

**பவானி கைத்தறி தரை விரிப்பு** என்பவை பவானி கைத்தறி ஜமக்காளம், பவானி கைத்தறி ஜமுக்காளம் என்ற பெயர்களாலும் அழைக்கப்படுகின்றன. இத்தரை விரிப்புகள் (படுக்கை விரிப்புகள்) மிகவும் தடிமனானவை. சாயம், நெசவு, வடிவமைப்பு எல்லாம் ஒரு கைவினை மரபைப் பின்பற்றி தயாரிக்கப்படுகின்றன. இது பவானி தரை விரிப்பு என்பது பார்த்தவுடன் அடையாளம் கண்டுபிடித்துவிடலாம் . இவ்வகை தரை விரிப்பு பருத்தி நூல் மற்றும் கம்பளி நூல்களைக் கொண்டு தயாரிக்கப்படுகின்றன.
# பவானி கைத்தறி ஜமக்காளம்

## தரை விரிப்பு நெசவுத் தொழில்

ஈரோட்டுக்கு அருகிலுள்ள பவானி நகரம் நெசவுத்தொழில் புகழ்பெற்றதாகும். இந்த நகரைச் சுற்றி உள்ள குருப்பநாயக்கன் பாளையம், சேத்துநாம்பாளையம், பெரியமோளப்பாளையம், ஜம்பை போன்ற கிராமங்களில் தரை விரிப்பு நெசவு நடைபெறுகிறது. சுமார் இரண்டாயிரத்துக்கும் மேற்பட்ட தரை விரிப்பு நெய்யும் கைதறிகள் இயங்குகின்றன. பத்தாயிரத்துக்கும் மேற்பட்ட குடும்பத்தினர் தரை விரிப்பு நெசவுப் பணிகளில் ஈடுபடுகிறார்கள். இவர்களில் பெரும்பாலானவர்கள் பெண்கள். தரை விரிப்பு நெசவுக்கு 2க்கு 10, 2க்கு 6 மற்றும் 10ம் எண் நூல் இரகங்கள் பயன்படுத்தப்படுகின்றன. பருத்தி, அக்ரலின், ஆட்ஸ் சில்க் ஆகிய மூன்று ரகங்களில் தரை விரிப்பு தயாரிக்கப்படுகிறது. குறைந்தபட்சம் 20 க்கு 20 அங்குலம் முதல் 16 க்கு 30 அடி வரை உள்ள தரை விரிப்பு தினமும் ஆயிரக்கணக்கில் தயாரிக்கப்படுகிறது.
# பவானி கைத்தறி ஜமக்காளம்

## சிறப்பம்சங்கள்

பவானி தரை விரிப்பு தமிழ் நாட்டில் மட்டுமில்லாது ஆந்திரா, கர்நாடகா, குஜராத், கேரளா, மகாராட்டிரம் மற்றும் பிறநாடுகளுக்கும் ஏற்றுமதி செய்யப்படுகின்றன. நூல் நெசவு, சாயம் மற்றும் வடிவமைப்புகள் தொடர்ந்து நவீனப் படுத்தப்பட்டு வந்தாலும் இவ்விரிப்புகளின் அடிப்படை மரபுகள் இது வரை மீறப்படவில்லை. இன்றும் திருமணம், வளைக்காப்பு, காதுகுத்து போன்ற சடங்குகள் நடைபெறுமிடங்களில் பவானி தரை விரிப்புகள் பெரிதும் விரும்பப்படுவதோடல்லாமல் அவை மரபின் சின்னங்களாகக் கருதப்படுகின்றன.  
1. பவானியில் ஜமுக்காளம் சீஸன் ஆரம்பம்
1. ஆட்கள் பற்றாக்குறையால் அழியும் பாரம்பரிய தொழில்
# மதுக்கரை செல்லாண்டியம்மன் கோவில்

திருச்சி கரூர் பாதையில் கரூரில் இருந்து இருபது கிலோ தொலைவில் உள்ளது மாயனூர். மாயனூரை அடுத்த மதுக்கரையில் **செல்லாண்டியம்மன்** மூலக்கோவில் அமைந்துள்ளது. இக்கோவில் காவிரி ஆற்றங்கரையில் அமைந்துள்ளபடியால் காவிரியே இத்தலத்தின் தீர்த்தமாகும். செல்லாண்டியம்மனுக்கு மற்ற தெய்வங்களைப் போல தலை, கை மற்றும் உடல் இல்லை. கருவறையில் உள்ள மூலவர் சிலை இடுப்புக்குக் கீழே உள்ள அங்கங்கள் மட்டும் உள்ளன. இது சற்று மாறுபட்ட சிலை அமைப்பாகும்.மூவெந்தர்கள் அம்மனை பிரித்துக்கொண்டதாக சொல்லப்படுகிறது.  
தலை உறையூரில் என்றும்,உடல் மதுரை செல்லாத்தம்மன் என்றும் சொல்லப்படுகிறது.https://www.maalaimalar.com/devotional/temples/2017/08/31113448/1105440/sellandi-amman-kovil.vpf
# நாகரம்

**நாகரம்** என்பது இந்திய இந்துக் கோயிற் கட்டுமானங்களுள் வட இந்திய பகுதிகளில் செல்வாக்குப் பெற்றிருந்த கலைப் பாணியாகும். சதுர வடிவான அடித்தளமுடைய சிகரத்தைக் கொண்ட கோயில்களை நாகரக் கட்டுமானங்கள் என வகைசெய்வர். இம் மரபில் அமைந்த கோயில்கள் பொதுவாக குப்தர் காலம் முதலாகவே பெரும்பாலும் அறியப்படுகின்றது. பூமர, நச்சனகுட்டார, ஏரான், திகாவா, சாஞ்சி முதலான இடங்களில் இவ்வகைக் கோயில்களைக் காணலாம் என்பர். கோயில் அமைப்பில் சதுரவடிவான இறையகம், முன் மண்டபம் என்பன பொதுவாய் அமைந்தனவாகும். தென்னிந்தியாவின் திராவிட மற்றும் தக்கணத்து வேசரக் கலைப் பாணிகளுடன் ஒப்பிடுகையில் நாகர கட்டுமானங்கள் வனப்புக் குறைந்தன என்றே கூறலாம்.
# குன்னிமரக் கருப்பண்ணசாமி கோவில்

**குன்னிமரக் கருப்பண்ணசாமி கோவில்** என்பது நாமக்கல் - திருச்சி சாலையில் 12 கி.மீ. தொலைவில் நாமக்கல் மாவட்ட எல்லையருகில் அமைந்துள்ள வலையப்பட்டி எனும் கிராமத்தில் அமைந்துள்ளது. இது படர்ந்த வெளியில் அமைந்துள்ள ஒரு சமுதாயக் கோவில் ஆகும்.
# குன்னிமரக் கருப்பண்ணசாமி கோவில்

## தலவரலாறு

குறைந்த பட்சம் 500 முதல் 600 வருடங்கள் பழைமையானது. கோவில் மூலவர் கருப்பண்ணசாமி ஒரு காலத்தில் குன்னிமரத்தடியில் சுயம்புவாக தோன்றியதாக நம்பப்படுகிறது. சுமார் 150 அல்லது 200 வருடங்களுக்கு முன்பு வலையப்பட்டி பகுதியில் வாழ்ந்த உழவர்கள் தங்கள் நிலத்தில் விளைந்த நெற்கதிர்களை அடித்துப் பிரிப்பதற்காக அங்கிருந்த பயனற்ற நிலம் ஒன்றை விவசாய வேலைகள் செய்வதற்கு சுத்தப்படுத்தினார்கள். சுற்றி நட்டிருந்த மரங்களை வெட்ட முயன்ற போது குன்னி மரம் ஒன்றிலிருந்து இரத்தம் பீரிட்டு வருவது கண்டு அதிர்ந்தார்கள். அவர்கள் முன்பு கருப்பண்ணசாமி தெய்வம் தோன்றி தனக்கு கோவில் கட்டி வழிபட்டால் அவர்கள் வளம்பெற்று திகழ வேண்டியது வழங்குவேன் எனக்கூறி மறைந்தார்.  
அவ்வூர் பொதுமக்கள் ஒன்று கூடி கருப்பண்ணசாமிக்கு கோவில் எழுப்பினார்கள். குன்னிமரத்தினடியிலிருந்து தோன்றிய சுயம்பு மூர்த்தி என்பதால் குன்னிமரக் கருப்பண்ணசாமி என்று மூலவருக்கு பெயர் வழங்கலாயிற்று. தற்போது இக்கோவிலில் மூலவருக்கு தினசரி மூன்று கால பூசை நடைபெறுகிறது.
# குன்னிமரக் கருப்பண்ணசாமி கோவில்

## நேர்த்திக்கடன்கள்

இக்கோவிலில் நேர்த்திக்கடன்கள் செலுத்துவது மற்ற கோவில்களைவிட வேறுபட்டது. கோழிகளை உயிருடன் தலைகீழாக கட்டித் தொங்கவிடுவது அதிலொன்றாகும்.  
வெண்கல மணிகள் கட்டுவது, வேல் சூலங்களை நடுவது என பல நேர்த்திக்கடன்கள் உண்டு.  
கருப்பண்ணசாமி குடிபழக்கத்திற்கு அடிமையானவர்களை இக்கொடிய பழக்கத்திலிருந்து விடுவிப்பதாக நம்பப்படுகிறது. கையில் கருப்பண்ணசாமி கயிற்றைக் கட்டிக்கொண்டவர் மது அருந்துவதில்லை எனும் நம்பிக்கை உள்ளது.
# குன்னிமரக் கருப்பண்ணசாமி கோவில்

## துணை தெய்வம்

செல்லாண்டியம்மன் இங்கு துணை தெய்வம்.
# குன்னிமரக் கருப்பண்ணசாமி கோவில்

## திருவிழா

ஆடி மாதம் இக்கோவிலில் திருவிழா களைகட்டுகிறது
# குன்னிமரக் கருப்பண்ணசாமி கோவில்

## மேலும் பார்க்க

கருப்பசாமி
# விண்டோஸ் தொடர்புக் கட்டமைப்பு

is a part of .NET Framework 3.0]]
**விண்டோஸ் தொடர்புக் கட்டமைப்பு ** (*Windows Communication Foundation*, சுருக்கமாக **WCF**), முன்பு "இண்டிகோ" எனறு அறியப்பட்டது, .நெட் வரைவுருவில் அமைந்துள்ள ஓர் பயன்பாட்டு நிரலாக்க இடைமுகம் (API) ஆகும். தொடர்புள்ள சேவைசார்பயன்பாட்டிகளை கட்டமைக்க இது பயனாகிறது.
# விண்டோஸ் தொடர்புக் கட்டமைப்பு

## எளிளுரை

இதனை விண்டோஸ் தொடர்புக் கட்டமைப்பு என்று ஆங்கிலத்தில் குறிப்பிடுகின்றனர். இந்த விண்டோஸ் தொடர்புக் கட்டமைப்பானது புதிய சேவைசார்பயன்பாட்டிகளை ( service oriented application ) உருவாக்கப் பயன் படும் .நெட்டின் மேம்பட்ட நிரல் மாதிரி ) programming model ) ஆகும்.  
**உதரணமாக:**
குறிபிட்ட ஊரின் அஞ்சல் குறியீட்டு எண் நமக்குத் தெரியும் என வைத்துக் கொள்வோம், ஒரு சேவை வழங்கும் வழங்கி ( server ) நாம் அ.கு.எண்ணை அனுப்பினால் அங்கு நிலவும் வெப்பநிலையை அனுப்பும்; இந்தகைய பயன்பாட்டிகளை ( applications ) இணைய சேவைகள் ( வலைத்தள சேவைs ) என அழைக்கிறோம்.  
ஒரு WCF பயன்பாட்டியில் ( application ) வேண்டுகோளும் (request) அதற்குரிய பதிலும் (response) மட்டுமே இருக்கும். எனவேதான் இதனை ஒப்பந்த சேவைகள் என அழைக்கிறோம்.  
அருகிலிருக்கும் படத்தைக் காணவும்
# விண்டோஸ் தொடர்புக் கட்டமைப்பு

## இணைய சேவைகளுக்கும், விண்டோஸ் தொடர்புக் கட்டமைப்புச் சேவைகளுக்கும் உள்ள வேறுபாடுகள்

<table ="1" cellpadding="0" cellspacing="0">
<tr>
<th>அம்சங்கள்</th>
<th>இணைய சேவை (Web Service)</th>
<th>WCF</th>
</tr>
<tr>
<td>ஏவுதல்  
(Hosting)</td>
<td>இது இணையத் தகவல் சேவை ஏவலகம்யில் ஏவப்படுகிறது</td>
<td>இது இணைய தகவல் சேவையில் ஏவப்படுகிறது, மற்றும்
விண்டோஸ் ஏவலகம்கத்தில் (windows activation service), சுயஏவலகம்
(Self-hosting) மேலும் விண்டோஸ் சேவையகம் மூலமும் ஏவப்படலாம்.  
</td>
</tr>
<tr>
<td>நிரலாக்கம்  
(Programming)</td>
<td>[WebService] என்னும் குணகத்தை (attribute)
பிரிவியுடன் (class) இணைக்க வேண்டும்  
</td>
<td>[ServiceContraact] என்னும் குணகத்தை (attribute)
பிரிவியுடன் (class) இணைக்க வேண்டும்</td>
</tr>
<tr>
<td>மாதிரி  
(Model)</td>
<td>[WebMethod] என்னும் குணகத்தை (attribute) நிரல்ச்
செயலியுடன் (method) இணைக்க வேண்டும்.  
</td>
<td>[OperationContract] என்னும் குணகத்தை (attribute) நிரல்ச்
செயலியுடன் (method) இணைக்க வேண்டும். </td>
</tr>
<tr>
<td>செய்பணி  
(Operation)</td>
<td>விண்ணப்பங்கள் - பதில்கள் (Request- Response) ஒரு
வழிப்பாதையில் (One-way) நடக்கின்றது. நுகர்விபெற மட்டும் செய்யும்,
வழங்கி வழங்க மட்டும் செய்யும்.  
</td>
<td>ஒரு வழிப்பாதை (One-Way) , இரு வழிப்பாதை (Duplex) , அல்லது விண்ணப்பங்கள்-பதில்கள் (Request-Response) முறைகளில்
செய்பணி நடைபெறுகிறது.  
</td>
</tr>
<tr>
<td>தரவுப் போக்குவரவு  
(Transports)</td>
<td>இது HTTP,TCP அல்லது வாடிக்கையாளர் நெறி மூலம் நடை பெறுகிறது.  
</td>
<td>இது HTTP,TCP,பெயரிடப்பட்ட தரவுக்குழாய் (Named pipes), MSMQ,
P2P, அல்லது வாடிக்கையாளர் நெறி மூலம் நடை பெறுகிறது.  
</td>
</tr>
<tr>
<td>நெறிகள்  
Protocols</td>
<td>பாதுகாப்புநெறி (Security)</td>
<td>பாதுகாப்புநெறி (Security), நம்பக தரவிகள் (Reliable
messaging), பரிவர்த்தனை (Transactions) மூலம் நடைபெறுகிறது  
</td>
</tr>
</table>
# விண்டோஸ் தொடர்புக் கட்டமைப்பு

## WCF அமைப்பு

யில் உள்ள குறைந்த பட்ச கோப்புகுகளின் அமைப்பு]]
WCF பயன்படுத்தி மூலம் சேவைசார் பயன்பாட்டிகளை உருவாக்கவும்/நிரலிறக்கமும்(deploying/installation) செய்ய முடியும். WCF'ல் மிக முக்கியமான பகுதியாக இறுதித்தொடர்பிகள் (endpoints) உள்ளன. சுருங்கக் கூறின் ஒரு WCF என்பது ஒரு குறிப்பிட்ட சேவைக்காக பிணையம் (network) மூலம் இணைக்கப்பட்ட பயன்பாட்டிகளின் (apllications) தொகுப்பு ஆகும்.  
ஒரு WCF சேவை தன்னிடமே தனது சேவைசார் விவரங்களைக் கொண்டு உள்ளது. இந்த விபரங்கள் அனைத்தும் இணையசேவை விவரமொழி (web service Description language[WSDL]) 'ல் கொண்டு இருக்கும். இந்த இணையசேவை விவரமொழிக்கு ஏற்றார் போல நுகர்வி (Client) விண்ணப்பங்களை (requests) அனுப்பும். வினவப்படுபவைகளுக்கு ஏற்றார் போல WCF-சேவை பதிலளிக்கும்
# விண்டோஸ் தொடர்புக் கட்டமைப்பு

## WCF அமைப்பு

### இறுதித்தொடர்பிகள் அல்லது இறுதிப் புள்ளிகள்

இதனை endpoints எனக் குறிப்பிடப்படுகிறது. நாம் உருவாக்கியுள்ள WCF சேவைகள் உலகில் உள்ள பிற பயன்பாட்டிகளுடன் (applications) தொடர்பை ஏற்படுத்த வேண்டுமென்றால் அவைகள் ஒரு குறிப்பிட்ட முகவரியைப் பெற்றுக் காணப்பட வேண்டும். அதைச் செய்யவே இந்த இறுதித்தொடர்புப் புள்ளிகள் உபயோகம் செய்யப்படுகின்றன.  
உதாரணமாக, https://ta.wikipedia.org/w/index.php?title=விண்டோஸ்_தொடர்புக்_கட்டமைப்பு என்னும் முகவரியை எடுத்துக் கொண்டால் இதில் https://ta.wikipedia.org/w/index.php என்பது ஒரு சேவையகம் ஆகும். இதில் நமக்குத் தேவையான சேவை **விண்டோஸ்_தொடர்புக்_கட்டமைப்பு** என்னும் தலைப்புடைய கட்டுரை; இதனைக https://ta.wikipedia.org/w/index.php?title=விண்டோஸ்_தொடர்புக்_கட்டமைப்பு என்னும் முழு முகவரியைக் உலாவியில் (நுகர்வி) கொடுப்பதன் மூலம் பெறுகிறோம். இதனைப் போன்றே ஒரு WCF பயன்பாடி இருக்கும். பின்வரும் அட்டவணை மூலம் இதனை தெளிவாகப் புரிந்து கொள்ள முடியும்.  
<table ="1" cellpadding="0" cellspacing="0">
<tr>
<td>இணைய
முகவரி  
</td>
<td>https://ta.wikipedia.org/w/index.php?title=விண்டோஸ்_தொடர்புக்_கட்டமைப்பு  
என்னும் முகவரியைக் கொண்டு இறுதித் தொடர்பிகளைப் புரிந்து கொள்ளல்;  
</td>
</tr>
<tr>
<td> கட்டுரை <span>எங்கு</span>
இருந்து&nbsp; பெறப்படுகிறது  
<span>ta.wikipedia.org</span>  
</td>
<td>கட்டுரை <span>எப்படிப்</span> இருந்து&nbsp; பெறப்படுகிறது  
<span>https: or http:</span></td>
<td><span>எந்தச்
சேவை</span> தேவைப்படுகிறது  
<span>விண்டோஸ் தொடர்புக் கட்டமைப்பு</span>  
</td>
</tr>
<tr>
<td>WCF இறுதித் தொடர்பி  
</td>
<td><span>Address</span>  
</td>
<td><span>Binding</span>  
</td>
<td><span>Contract</span>  
</td>
</tr>
</table>
# விண்டோஸ் தொடர்புக் கட்டமைப்பு

## WCF அமைப்பு

### இறுதித்தொடர்பிகள் அல்லது இறுதிப் புள்ளிகள்

#### இறுதித்தொடர்பி ஒப்பந்தம்

இதனை Contracts என ஆங்கிலத்தில் கூறுகின்றனர். ஒரு குறிபிட்ட சேவை என்ன செய்யும் என்பதை விளக்குகிறது. இதன் வகைகள்,
- சேவை ஒப்பந்தம்
- தரவு ஒப்பந்தம்
- தகவல் ஒப்பந்தம்
- வழு ஒப்பந்தம்  
என நான்கு வகைப்படும்.
# விண்டோஸ் தொடர்புக் கட்டமைப்பு

## WCF அமைப்பு

### இறுதித்தொடர்பியின் செயல்பாடு

இதனை Behaviors எனக் குறிப்பிடப்படுகிறது.
# படிமம்:Hafnium Tamil CRS.png

## சுருக்கம்

வேதியியல் தனிமம் ஆஃவினியம் (Hf) அணு கட்டமைப்பு:
அணுக்கருவினுள் 72 நேர்மின்னி+ 106 நொதுமிகள்.
அணுக்கருவைச் சுற்றி 72 எதிர்மின்னிகள் 6 வெவ்வேறு
எத்ர்மின்னிப்பாதைகளில் உலா வருகின்றன.
படம் வரைந்தவர் செ.இரா.செல்வக்குமார்
செல்வா (C.R.Selvakumar)
# அரத்தாள்

**அரத்தாள்** அல்லது **மண் கடதாசி**(Sand Paper) என்பது உரோஞ்சும் தன்மை கொண்ட கரடுமுரடான துணிக்கைகள் ஒட்டப்பட்ட கடினமான கடதாசி ஆகும். இது மரம், சீமெந்து சாந்தினாலான கட்டடம், உலோகங்கள் முதலானவற்றின் மேற்பரப்புகளை ஒப்பமாக்குதல் மற்றும் மேற்பரப்புகளில் படிந்துள்ள அழுக்குகளை அகற்றுதல் முதலானவற்றில் பயன்படுகின்றது.
# விக்கிப்பீடியா:உங்களுக்குத் தெரியுமா/மே 9, 2012

- பண்டைக் கால வாணிபத்துக்கு உதவிய 6500 கிலோமீட்டர் நீளமான **பட்டுப் பாதை** (படம்) 2300 ஆண்டுகள் பழைமையானது.
- **வேசரம்** இந்திய இந்துக் கோயிற் கட்டடக் கலைப்பாணிகளில் ஒன்று.
- கம்போடியாவிலுள்ள அங்கூர் வாட் கோயில் வளாகத்தைக் கட்டியவர் **இரண்டாம் சூரியவர்மன்**.
- **சீசர் விருது** பிரான்சு நாட்டுத் திரைப்படத்துறையின் தேசிய விருதாகும்.
- **வெண்மைப் புரட்சி** என்பது இந்தியாவின் தேசிய பால்பண்ணை மேம்பாட்டு கழகம் 1970 ல் ஆரம்பித்த கிராமப்புற மேம்பாட்டு திட்டம்.
# பெர்தோல்ட் பிரெக்ட்

**பெர்தோல்ட் பிரெக்ட் ** (; பிறப்பு ; 10 பெப்ரவரி 1898 – 14 ஆகத்து 1956) ஒரு செருமானிய கவிஞரும் நாடகாசிரியரும் நாடக இயக்குநரும் ஆவார்.  
இருபதாம் நூற்றாண்டு நாடகத்துறையில் குறிப்பிடத்தக்க பங்காற்றி உள்ள பிரெக்ட் நாடக வடிவாக்கலில் புதுமையை மேற்கொண்டு நிகழ்காவிய அரங்கு என்ற நாடக வகையை உருவாக்கினார். பிரெக்டும் அவரது மனைவி ஹெலன் வீகலும் இணைந்து இயக்கிய *பெர்லினர் ஆன்செம்பிள்* என்ற நாடக கம்பனி பல இடங்களுக்கும் பயணித்து பெரும் தாக்கத்தை ஏற்படுத்தியது.
# பெர்தோல்ட் பிரெக்ட்

## வாழ்க்கை வரலாறு

பிரெக்ட் 1898 ஆம் ஆண்டு செர்மனிப் பேரரசின் ஆக்ஸ்பர்க் நகரில் ஒரு நடுத்தரக் குடும்பத்தில் பிறந்தார். தந்தை சிறிய காகித ஆலையொன்றின் நிர்வாக இயக்குநர்; தாயார் பிளேக்ஃபாரஸ்ட் பகுதியில் பணிபுரிந்த ஓர் அரசாங்க அலுவலரின் மகள். முதல் உலகப் போர் தோடங்கியபோது, பிரெக்ட் மாணவராக இருந்தார். அப்போதே இவர் துணிச்சலாகப் போர் எதிர்ப்புக் கொள்கைகளை வெளியிட்டார். மியூனிச் பல்கலைக் கழகத்தில் படித்த காலத்தில் பல்கலைக் கழக மரபுகளுக்கு மாறான பணிகளில் ஈடுபட்டதோடு, ஒரே சமயத்தில் பலபெண்களைக் காதலிக்கும் வழக்கத்தையும் மேற்கொண்டிருந்தார். இவ்வழக்கம் அவர் வாழ்நாளில் இறுதிவரை தொடர்ந்தது.  
கல்வியை முடித்துக் கொண்டு, ஜெர்மன் இராணுவ மருத்துவமனையில் சிலகாலம் பணிபுரிந்தார். முதல் உலகப் போர் முடிவுற்றதும் இராணுவப் பணியிலிருந்து விலகி பவேரியப் பொதுவுடைமைப் புரட்சியில் பங்கு கொண்டார். 1933-இல் ரீச்ஸ்டாக் என்ற இடத்தில் ஏற்பட்ட தீ விபத்துக்குப் பின், இவர் ஜெர்மனியை விட்டு வெளியேறினார், ஸ்வீடன், டென்மார்க், பின்லாந்து, ஆகிய நாடுகளில் ஏழாண்டுகள் எளிய வாழ்க்கை மேற்கொண்டு சுற்றித் திரிந்தார். 1941-ஆம் ஆண்டு உருசியநாடு வழியாகப் பயணம் செய்து, அமெரிக்க ஐக்கிய நாட்டின் கலிபோர்னியாவை அடைந்தார்.  
உருசியாவில் பயணம் செய்த காலத்தில் அந்நாட்டில் ஏற்பட்டிருந்த திட்டமிட்ட முன்னேற்றங்களைக் கண்டு மிகவும் வியப்படைந்தார். தன்னை அறியாமல் இவர் உள்ளம் மார்க்சீயத்தின்பால் ஈர்க்கப்பட்டது. இவருடைய படைப்புக்களில் மார்க்சீயத்தின் தாக்கம் மிகுதியாகக் காணப்பட்டது. அமெரிக்காவில் இருந்த போது, தமது நாடகங்களையும் கவிதைகளையும், ஆங்கிலத்தில் மொழிபெயர்த்து அரங்கேற்ற விரும்பினார். அதில் ஓரளவே வெற்றி பெற்றார். ஹாலிவுட்டில் திரைப்படத் தொழிலில் ஈடுகடத் தீவிரமாக முயன்று அம்முயற்சியைக் கைவிட்டார். 1947-ஆம் ஆண்டு அமெரிக்க எதிர்ப்பு நடவடிக்கை விசாரணைக் குழுவின் (Un-American Actryities Committee) முன் வருகைத் தரும்படி அமெரிக்க அரசாங்கம் அவரைப் பணித்தது. அக்குழு கேட்ட கேள்விக்குக் குதர்க்கமான வாக்குமூலங்களை வழங்விட்டு, அமெரிக்காவை விட்டு வெளியேறிக் கிழக்கு ஜெர்மனியை அடைந்தார். அங்கு தம் மனைவியோடு சேர்த்து புகழ்மிக்க பெர்லினிய இசைக்குழுவைத் தோற்றுவித்தார்.  
கிழக்கு ஜெர்மனி அப்போது ஸ்டாலினின் சர்வாதிகார ஆட்சியின் கீழ் இருந்த நேரமாகும். ஸ்டாலினிய அதிகாரிகளோடு பிரெக்டால் ஒத்துப் போக முடியவில்லை. அடிக்கடி அவர்களோடு பூசலும், புகைச்சலுமாகவே இவர் இறுதி வாழ்க்கை கழிந்தது. 1956-ஆம் ஆண்டு கிழக்கு ஜெர்மனி ஹூகதாட் இடுகாட்டுக் கல்லறையில் அவர் புதைக்கப்பட்டார்.
# பெர்தோல்ட் பிரெக்ட்

## இலக்கியப் பணிகள்

பவேரியப் பொதுவுடைமைப் புரட்சியில் பங்கு கொண்டபோது. அங்கு பொழுது போக்கு அரங்குகளிலும், விடுதிகளிலும் நாடோடிப் பாடகராகச் சிலகாலம் புகழ்பெற்றார். அன்றையப் பிற்போக்கு நாடகங்களைத் தாக்கிப் பத்திரிகைகளில் விமரிசனம் எழுதினார். பின்னர் இவரே நாடகம் எழுதிப் புகழ் பெறத் தொடங்கினார். 1924 முதல் 1933 வரை பெர்லின் நாடக உலகில் துடிப்போடு இயங்கினார். சிறந்த இசைப் புலவரான 'குர்த்வீல்' என்பாரின் துணையோடு ‘மூன்று பென்னிய இசைநாடகம்’ (The Three Penny Opera) என்ற சிறந்த படைப்பை வெளியிட்டார். அந்நாடகம் பெர்லினில் மிகப்பெரிய வெற்றியைப் பெற்றது. ஜெர்மனியிலும் மற்ற ஐரோப்பிய நாடுகளிலும் அது எல்லாராலும் விரும்பி நடிக்கப்பட்டது. இவர் அமெரிக்காவில் இருந்த போது, தமது நாடகங்களையும் கவிதைகளையும், ஆங்கிலத்தில் மொழிபெயர்த்து அரங்கேற்ற விரும்பினார். அதில் ஓரளவே வெற்றி பெற்றார்.  
நாடக ஆசிரியராக விளம்பரம் பெற்ற பிறகே இவர் கவிதை எழுதத் தொடங்கினார். மதம், அரசியல் சமுதாயம் ஆகியவற்றில் உள்ள குறைபாடுகளை மக்கள் கண் முன்னால் வெளிச்சம் போட்டுக் காட்டுவதற்கு நாடகமே சிறந்த சாதனம் என்பதை இவர் அறிந்திருந்தாலும், அன்றாட உண்மைகளைச் சொல்லோவியங்களாக மாற்றி மக்கள் நாவில் நடமாட விடுவதற்குக் கவிதை விறுவிறுப்பான சாதனம் என்பதையும் அறிந்திருந்தார்.
பிரெக்ட், கவிதையின் எல்லாச்சட்டதிட்டங்களையும் உடைத் தெறிந்துவிட்டு எழுதினார். சாமான்யர்களிடையில் காணப்பட்ட சாதாரணப் படிமங்களையே (Common Place Images) இவர் தமது கவிதைகளில் கையாண்டார். மேலும் இவர் பாடல்கள் பிரச்சார அடிப்படையிலேயே- குறிப்பாக மார்க்சீயச் சிந்தனை- அமைந்திருந்தன.  
யாப்பமைதியோடு கூடிய தன்னுணர்ச்சிப் பாடல்களை இவர் அரிதாகவே எழுதினார். தொடர்களை உடைத்தெழுதும் துண்டுக் கவிதையையே (Official back- verse) இவர் விரும்பிக் கையாண்டார். ப்ரெக்டின் கவிதை முதன் முதலாக வெளியான போது, அதற்குப் பலமான எதிர்ப்பு இருந்தது. அதைக் கவிதையென்று யாரும் ஏற்றுக்கொள்ளவில்லை. இன்றும் பிரெக்டை ஒரு சிறந்த கவிஞர் என்பதை விட, ஒரு சிறந்த நாடகாசிரியர் என்றே இலக்கியத் திறனாய்வாளர்களுள் ஒரு சாரார் கருதுகின்றனர். மற்றொரு சாரார் சிறந்த கவிஞருக்குரிய எல்லாப் பண்புகளும் பிரெக்டிடம் இருப்பதாக வாதிடுகின்றனர்.  
பிரெக்டின் கவிதையாற்றலுக்கு மூலமாக விளங்கியவர்கள் லூதரும், கிப்ளிங்கும் ஆவர். இவர்களையும்விட ஆர்தர் வேலியின் சீனக்கவிதை மொழிபெயர்ப்புகள், பிரெக்டின்மீது அதிகத்தாக்கத்தை ஏற்படுத்தின. அம்மொழிபெயர்ப்புகள் ஒரு புதிய நடையைத் தம்மிடத்தில் தோற்றுவித்துக் கொள்ளப் பிரெக்டிற்குப் பெரிதும் உதவின் இவரும் சில சீனப்பாடல்களை மொழிபெயர்த்ததோடு, அதே பாணியில் தாமே சில கவிதைகளும் எழுதியுள்ளார். சீன மொழிபெயர்ப்புகளின் தொடர்பால் பிரெக்டின் கவிதைகளும் ஹைக்கூவைப் போலவும் டங்காவைப் போலவும், சுருக்கமும் சித்திரத் தன்மையும் பெற்றன. அதற்கு எடுத்துக்கட்டாக இவர் எழுதியுள்ள சிங்கக் கவிதை (To a Chinese Tea Root Lion) குறிப்பிடப்படுகிறது.
# 1882 சேலம் கலவரம்

**1882 சேலம் கலவரம்** என்பது தமிழ்நாட்டில் சேலம் நகரில் 1882 ஆம் ஆண்டு இந்துக்களுக்கும் முஸ்லிம்களுக்கும் இடையே ஏற்பட்ட மோதல்களைக் குறிக்கிறது.  
நகரின் செவ்வாய்ப்பேட்டைப் பகுதியில் இந்து சமய ஊர்வலம் செல்லும் வழியில் ஒரு மசூதி கட்டப்படுவதற்கு இந்துக்கள் எதிர்ப்புத் தெரிவித்ததே இக்கலவரத்தின் மூல காரணமென நம்பப்படுகிறது. மசூதி கட்டப்பட்டபின்பு அவ்வழியில் ஊர்வலமாகச் செல்ல இந்துக்கள் முயன்றதால் மோதல் ஏற்பட்டது. ஆகஸ்ட் 1882 இல் நிலை கட்டுக்கடங்காமல் போனது. மூன்று நாட்களுக்கு சென்னை மாகாணத்தின் பிரித்தானிய அதிகாரிகள் நகரின் கட்டுப்பாட்டை இழந்தனர். மசூதி இடிக்கப்பட்டதுடன் இரு தரப்பிலும் பலர் கொல்லப்பட்டனர். அமைதி திரும்பியபின்னர் காலனிய அரசு கலவரத்துக்குக் காரணமானவர்கள் என பலரை அடையாளம் கண்டு கைது செய்தது. வழக்கு விசாரணை விரைவாக முடித்து அவர்களை அந்தமான் சிற்றறைச் சிறையில் அடைத்தது. இந்திய தேசியவாதிகளே கலவரத்தைத் தூண்டி விட்டனர் என்று குற்றம் சாட்டியது. மாகாண நிருவாகத்தின் செயல்பாடு பாரபட்சமானதென தேசியவாதிகளும், *த இந்து* நாளிதழும் குற்றம் சாட்டினர். கைது செய்யப்பட்டவர்களில் ஒருவரான சேலம் விஜயராகவாச்சாரியார் தான் குற்றமற்றவர் என நிறுவி விடுதலை பெற்றார். மாகாண நிருவாகத்திடமிருந்து நட்ட ஈடும் பெற்றார்.
# .ஆர்க்

**.ஆர்க்** (org) என்பது இணையத்தில் பயன்படும் பொது உயர் ஆள்களப் பெயராகும். இது **org**anization என்ற ஆங்கிலச் சொல்லின் குறுக்கம்.  
இது இணையத்தில் அதிகம் தேடப்படும் ஆள்களப்பெயர்களுள் ஒன்று. இது <tt>com</tt>, <tt>edu</tt>, <tt>gov</tt>, <tt>mil</tt> and <tt>net</tt>, போன்ற ஆட்களங்களுடன் 1985இல் உருவாக்கப்பட்டது.
# அலெக்சாண்டர் டூமா

**அலெக்சாண்டர் டூமா **, {*Alexandre Dumas*, *அலெக்சாண்டர் டூமாஸ்*, , பிறப்பு **டூமா டாவி டெலா பயெற்றி ** (24 சூலை 1802&nbsp;– 5 திசம்பர் 1870) அவரது சாகசமிக்க வரலாற்றுப் புதினங்களுக்காக உலகெங்கும் படிக்கப்படுகின்ற ஓர் பிரெஞ்சு எழுத்தாளர் ஆவார். *த கௌன்ட் டெ மான்டி கிரிஸ்டோ*, *த திரீ மஸ்கிடீர்ஸ்*, *ட்வென்டி இயர்ஸ் ஆஃப்டர்*, *த வைகௌன்ட் டெ ப்ராக்லோன்* உட்பட அவரது பல புதினங்கள் துவக்கத்தில் தொடர்கதைகளாக வெளிவந்தவை. நாடகங்களும் இதழ்களில் கட்டுரைகளும் ஆசிரியருக்குக் கடிதங்களும் எழுதி வந்தார்.  
பிரெஞ்சு பிரபுவிற்கும் ஹைத்திய அடிமைக்கும் பேரனாகப் பிறந்த டூமா இளமையில் வறுமையில் வாடியவர். கல்வி கற்கவும் வழியில்லாது கையில் கிடைத்ததை எல்லாம் படித்து வந்தார். தனது தந்தையின் வீரச்செயல்களை அன்னை மூலம் கேட்டறிந்த டூமாவிற்கு சாகசங்கள் நிறைந்த கற்பனை விரிந்தது. தமது 20வது அகவையில் பாரிசுக்கு இடம் பெயர்ந்து அங்கு அரண்மனையில் பணி புரிந்து வந்தார்.அப்போது தான் இதழ்களுக்கு கதை எழுதத் துவங்கினார். விரைவிலேயே அவரது திறமை வெளிப்பட்டு புகழ்பெறத் துவங்கினார்.
# ஏறுகோள் (ஆயர் விளையாட்டு)

**ஏறுகோள்** முல்லை நிலத்து மக்களாகிய ஆயர் விளையாட்டு.  
ஏறுகோள் விளையாட்டு பற்றிக் கலித்தொகை நூலின் முல்லைக்கலியில் முதல் 6 பாடல்கள் விரிவான செய்திகளைத் தருகின்றன. கலித்தொகைப் பாடல்கள் தொன்றிய காலம் கி.பி. இரண்டாம் நூற்றாண்டு.  
மல்லல் மன்றத்து முரண்தலையில் காளைகளைத் தூண்டிவிட்டு தண்ணுமை முழக்கத்துடன் இது நடைபெற்றதைப் பெரும்பாணாற்றுப்படை குறிப்பிடுகிறது.  
அக்காலத்து மக்கள் இந்த விளையாட்டு விழாவை ஏறுகோள் பாணி ஏறுகோள் சாறு என்றல்லாம் வழங்கினர்.
ஏறு தழுவும் ஆயர்குல வீரனைப் பொதுவன்<nowiki/>என்பர்  
நல்லினத்து ஆயர் பாண்டியன் மரபினர்
# ஏறுகோள் (ஆயர் விளையாட்டு)

## கோட்பாடு

- காளைக்கொம்புக்கு அஞ்சுபவனை ஆயர்குலப் பெண் தழுவமாட்டாள்.
- ஆயர் மணப்பெண்ணுக்கு விலை வேண்டார்
- காளையை அடக்கிய ஆயருக்கு பெண்ணைக் கொடுப்பர்
- நல்லினத்து ஆயர் பாண்டியன் மரபினர் கோட்டினத்து ஆயர் கோவினத்து ஆயர் புல்லினத்து ஆயர் முதலானோர் ஏறுகோள் விளையாட்டில் ஈடுபட்டனர்.
# ஏறுகோள் (ஆயர் விளையாட்டு)

## செய்திகள்

- ஏறு கொள்ளும் விழா நடைபெறும் இடத்தின் பெயர் தொழூஉ (தொழுவம்).
- இந்தப் பாணிவிழா நடக்கப்போவதை முதல்நாளே பறை அறைந்து அறிவிப்பர்.
- ஏறு தழுவப்போகும் ஏந்தல் தன் சுற்றத்தாருக்குச் சொல்லி அனுப்புவான்
- ஏறு தழுவுவதற்கு முதல்நாள் இரவு மகளிரும் மைந்தரும் சேர்ந்து குரவை ஆடுவர்
- கோளாளர் என் ஒப்பார் இல் – எனப் பொதுவன் வஞ்சினம் கூறுதல் உண்டு.
- புண்பட்ட அனைவரையும் புணர்குறி செய்து அழைத்துக்கொண்டு பொதுமகளிர் பொழிலுக்குச் செல்வர்.
- புண்பட்டவனை எல்லாரும் போற்றிப் பாடுவர்
# ஏறுகோள் (ஆயர் விளையாட்டு)

## பழக்கம்

- பிடவம், கோடல், காயா, வெட்சி, தளவம், குல்லை, குருந்து, முதலான மலர்க்கண்ணி சூடிக்கொண்டு ஏறுகோள் முரண்தலையில் ஈடுபடுவர்.
- காளைகளுக்கு உரிய மகளிர் காளைகளோடு அணிவகுத்து நிற்பர்
- இந்தக் காளையை அடக்குபவனுக்கு இவள் உரியள் என்பர்
- துறை (இந்திரன்), ஆலம் (சிவன்). மராஅம் (முருகன்) ஆகியவற்றைத் தொழுதபின் தொழுவுக்குச் செல்வர்
# ஏறுகோள் (ஆயர் விளையாட்டு)

## காளைகள்

- சிவன் கணிச்சி போல் காளைகளின் கொம்பு சீவி விடப்படும்
- வெண்கால்-காரி, புள்ளி-வெள்ளை, சேய் (செவலைக்காளை), குரால் (செம்புள்ளிக்காளை) முதலான காளைகள் பாடலில் குறிப்பிடப்படுகின்றன.
# ஏறுகோள் (ஆயர் விளையாட்டு)

## உவமைகள்

- போரில் காயம் பட்டு வீழ்ந்தவனைப் போரிடுவதற்கு ‘ஒவ்வான்’ என விட்டுச் செல்லும் மறவன் போல
- ஒரு காளை கீழே விழுந்தவனை விட்டுச் சென்றது.
- ஒரு காளை பொதுவனைக் கொம்பால் குத்தி உழலைமரம் போலச் சுழற்றியது
- பாஞ்சாலியின் கூந்தலைப் பற்றியவன் நெஞ்சைப் பிளப்பதுபோல் ஒரு காளை நெஞ்சில் குத்தித் தூக்கியது
- ஏறுகோள் காட்சி ஒன்று நூற்றுவரை அடக்கிய களம் போல இருந்தது
- புலியும் களிறும் போரிடுவது போல் பொதுவர் காளையைத் தழுவினர்  
- அந்திக் கடவுள் எருமையை இடந்து கூளிப் பசியைத் தீர்ப்பவன் போல ஒரு காளை குத்தியது.
- இருளில் வந்து தந்தையைக் கொன்றவனைப் போல ஒரு காளை குத்தியது.
- சிவன் கணிச்சியில் தொங்கும் மாலை போல ஒரு காளை ஒருவன் குடலை மாட்டித் தூக்கியது.
- பட்டம் விடுபவன் நூலைச் சுற்றுவது போலக் குடல் சரிந்தவன் தன் குடலை வயிற்றுக்குள் சுருட்டிக்கொண்டான்.
- கூந்தல்-குதிரையை அடக்கியவன் போல ஒருவன் காளையை அடக்கினான்.
- வெள்ளைக்காளையை அடக்குபவன் பாம்பு கௌவிய நிலாவை விடுவிக்கும் சிவன் போல் காணப்பட்டான்
# ஏறுகோள் (ஆயர் விளையாட்டு)

## காளை நிறத்துக்கு உவமைகள்

:கரிநெற்றிக் காரி – திருமால் வாயில் சங்கு போன்ற நிறம்
:செம்மறி வெள்ளை – வெண்ணிறப் பலராமன் மார்பில் ஆரம் போன்ற நிறம்
:குரால் – கணிச்சியோன் மணிமிடறு போன்ற நிறம்
:புகர் – இந்திரன் கண்கள் போல் புள்ளிகள்
:சேய் – சேயோன் போன்ற நிறம்
# ஏறுகோள் (ஆயர் விளையாட்டு)

## அடக்கிய முறை

கொம்பைப் பிடித்து அழுத்தல், கழுத்தைப் பிடித்துக்கொண்டு காளையில் மார்பில் தொங்கல், கழுத்தைத் திருகல், இமிழ் என்னும் கொட்டேறியைத் தழுவல், தோளில் ஏறல், நெருக்கிப் பிடித்தல் முதலானவை காளையை அடக்கப் பொதுவர் கையாண்ட உத்திகள்.
# ஆதித்யா (நடிகர்)

**ஆதித்யா** (,பிறப்பு ஏப்ரல் 6 , 1974), இவர் தமிழ், தெலுங்கு மற்றும் மலையாள திரைப்பட நடிகராவார்.
# ஆதித்யா (நடிகர்)

## நடித்த திரைப்படங்கள்

| ஆண்டு | திரைப்படம் | பாத்திரம் | குறிப்புகள் |  |
| --- | --- | --- | --- | --- |
| 2003 | *ஆஞ்சனேயா* | சிவா | தமிழ் |  |
| 2003 | *ஜே ஜே* | சிவராம் | தமிழ் |  |
| 2003 | *வாமனாபுரம் பஸ்ரூட்* | காரிபிடி கோபி | மலையாளம் |  |
| 2004 | *சத்ரபதி* | சிவா | தமிழ் |  |
| 2004 | *நெறஞ்ச மனசு* | இன்ஸ்பெக்டர் ஆதித்யா | தமிழ் |  |
| 2004 | *வான்டெடு* | மலையாளம் |  |  |
| 2004 | *மாம்பசகாலாம்* | மருத்துவர் ரகுராம் | மலையாளம் |  |
| 2005 | *அறிந்தும் அறியாமலும்* | எசிபி தியாகராஜன் | தமிழ் |  |
| 2005 | *தாஸ்* | அன்வர் | தமிழ் |  |
| 2005 | *பென் ஜான்சன்* | வீட்டுகாடன் வேலாயுதம் | மலையாளம் |  |
| 2005 | *பஸ் கண்டெக்டர்* | எஸ்.ஜ சாஜன் ஜார்ஜ் | மலையாளம் |  |
| 2006 | *ஆதி* | அப்துல்லா | தமிழ் |  |
| 2006 | *கேடி* | ஆதி | தமிழ் |  |
| 2006 | *வட்டாரம்* | இன்ஸ்பெக்டர் | தமிழ் |  |
| 2006 | *பொய்* | விஷ்ணு | தமிழ் |  |
| 2006 | *கிலுக்கம் கிலுகிலுக்கம்* | சிவாசதிரா பன்னிக்கர் | மலையாளம் |  |
| 2006 | *ரஷ்டெரம்* | அமீர் பாய் | மலையாளம் |  |
| 2006 | *பாஜகுதிரா* | டெரோஸ்ட் | மலையாளம் | குயிஸ்ட் அப்பரான்சி |
| 2006 | *பார்கவா சாரிதம் மூணம் கான்டம்* | மாரியப்பன் | மலையாளம் |  |
| 2006 | *சாக்கு ரண்டாமன்* | பிரிந்து கோபி | மலையாளம் |  |
| 2007 | *பில்லா* | அனில் மினூன் | தமிழ் |  |
| 2008 | *இன்பா* | தமிழ் |  |  |
| 2008 | *திருத்தம்* | தமிழ் |  |  |
| 2009 | *வில்லு* | ராகா | தமிழ் |  |
| 2009 | *பில்லா* | ஆதித்யா | தெலுங்கு |  |
| 2009 | *குளிர் 100 டிகிரி* | தமிழ் |  |  |
| 2009 | *தநா - அல - 07 - 4777* | தமிழ் |  |  |
| 2010 | *அசல்* | தமிழ் |  |  |
| 2010 | *தான்தோன்னி* | மலையாளம் |  |  |
| 2010 | *கனகவேல் காக்க* | கருணாகரன் | தமிழ் |  |
| 2010 | *சிங்கம்* | வைகுண்டம் | தமிழ் |  |
| 2010 | *பௌர்ணமி நாகம்* | தமிழ் |  |  |
| 2010 | *ஆகன் கசர்கோடு காதர் பாய்* | அலி கான் | மலையாளம் |  |
| 2010 | *ஆட்ட நாயகன்* | தமிழ் |  |  |
| 2010 | *சிம்மா* | கோபி | தெலுங்கு |  |
| 2011 | *கலெக்டர்* | மலையாளம் |  |  |
| 2011 | *ரா ரா* | தணா | தமிழ் |  |
| 2011 | *நான் சிவனாகிறேன்* | தமிழ் | படப்பிடிப்பு |  |
| 2011 | *திமிராட்டம்* | தமிழ் | படப்பிடிப்பு |  |
| 2011 | *சிகப்பு நிலா* | தமிழ் | படப்பிடிப்பு |  |
| 2011 | *கஷ்டம்* | தெலுங்கு | படப்பிடிப்பு |  |
| 2011 | *டூகுடு* | தெலுங்கு |  |  |
| 2011 | *ஈகா* | தெலுங்கு | படப்பிடிப்பு |  |
| 2011 | *மகாதேவ நாயுடு* | தெலுங்கு | படப்பிடிப்பு | } |
2016 எலி
# சிட்டி பாபு (நடிகர்)

**சிட்டி பாபு** (; இயற்பெயர் **ஷாஜாத் அதீப்**, 1964 - 8 நவம்பர் 2013) என்பவர் இந்திய சினிமா நகைச்சுவை நடிகரும், தொலைக்காட்சி அறிவிப்பாளருமாவார். இவர் தமிழகத் திரைப்படத்துறையின் குறிக்கத்தகு பணியாற்றியுள்ளார். சன் தொலைக்காட்சியின் *அசத்தப் போவது யாரு?* என்னும் நகைச்சுவை நிகழ்ச்சியில் நடுவராகவும் இவர் பணியாற்றினார்.
# சிட்டி பாபு (நடிகர்)

## நடித்த திரைப்படங்கள்

| ஆண்டு | திரைப்படம் | பாத்திரம் | மொழி |  |
| --- | --- | --- | --- | --- |
| 2002 | *பைவ் ஸ்டார்* | டி டி ஆர் | தமிழ் |  |
| 2003 | *பாய்ஸ்* | தமிழ் |  |  |
| 2003 | *தூள்* | தமிழ் |  |  |
| 2003 | *பாறை* | தமிழ் |  |  |
| 2004 | *வர்ணஜாலம்* | தமிழ் |  |  |
| 2004 | *கலாட்டா கணபதி* | தமிழ் |  |  |
| 2004 | *செம ரகளை* | தமிழ் |  |  |
| 2005 | *சிவகாசி* | தமிழ் |  |  |
| 2006 | *குஸ்தி* | தமிழ் |  |  |
| 2007 | *சிவி* | தமிழ் |  |  |
| 2008 | *பழனி* | தமிழ் |  |  |
| 2008 | *சக்கரகட்டி* | தமிழ் |  |  |
| 2008 | *கொடைக்கானல்* | தமிழ் |  |  |
| 2008 | *திண்டுக்கல் சாரதி* | தமிழ் |  |  |
| 2009 | *திருவண்ணாமலை* | தமிழ் |  |  |
| 2011 | *மாப்பிள்ளை* | தமிழ் |  |  |
| 2011 | *திருத்தணி (திரைப்படம்ணி* | தமிழ் |  |  |
| 2011 | *சோக்காளி* | தமிழ் |  |  |
| 2012 | *ஊ ல ல லா * | தமிழ் |  |  |
| 2012 | *திருத்தனி* | தமிழ் |  |  |
| 2013 | *சோக்காளி* | தமிழ் |  |  |
| 2013 | *மசானி* | மைனர் | தமிழ் | } |
# சிட்டி பாபு (நடிகர்)

## தொலைக்காட்சி

- அரி கிரி அசெம்பிளி (ஜெயா தொலைக்காட்சி)
- காமடி டைம் (சன் தொலைக்காட்சி)
- அசத்தப்போவது யாரு (சன் தொலைக்காட்சி)
# உத்திரமேரூர் குடவோலை முறைக் கல்வெட்டுகள்

**உத்திரமேரூர் குடவோலை முறைக் கல்வெட்டுகள்** என்பன தமிழ்நாட்டின் காஞ்சிபுரம் மாவட்டம், , உத்திரமேரூர் வட்டம் கிராமம் வைகுந்தப் பெருமாள் கோவிலில், முதலாம் பராந்தக சோழனின் (கி.பி. 907–955) 12 ஆம் ஆட்சி ஆண்டிலும் (கி.பி 917), 14 ஆம் ஆட்சி ஆண்டிலும் பொறிக்கப்பட்டுள்ள உத்தரமேரூர் கல்வெட்டுகளைக் குறிக்கும். உத்திரமேரூரின் மையப்பகுதியில் தமிழர் கலைப்பாணியில் அமைந்துள்ள வைகுந்தப் பெருமாள் கோவில், பல்லவ மன்னன் இரண்டாம் நந்திவர்மனால் (731-796) 8 ஆம் நூற்றாண்டில் கட்டப்பட்டது. இங்குள்ள கல்வெட்டுக்களில் பல்லவ மன்னன் இரண்டாம் நந்திவர்மன் (750 கி.பி) பெயரே முதன்முதலில் இடம்பெற்றுள்ளது.. இவ்வூர் உத்தரமேரு சதுர்வேதிமங்கலம், ராஜசந்திரசோழ சதுர்வேதிமங்கலம், விஜயகண்டகோபால சதுர்வேதிமங்கலம், வடமேரு மங்கை, உத்தரமேலூர், பாண்டவவன, பஞ்சவரத க்ஷேத்திரம், ஆகிய பெயர்களில் அழைக்கப்பட்டுள்ளன.  
உத்திரமேருர் கிராமமும் அதனைச் சுற்றியுள்ள பகுதியும் 13 ஆம் நூற்றாண்டில் பாண்டிய ஆட்சியின் கீழ் வந்தது. தொடர்ந்து, தெலுங்கு சோழ மரபைச் சேர்ந்த விஜய கந்தகோபாலன் இப்பகுதியினைத் தனது கட்டுப்பாட்டிற்குள் கொண்டுவந்தார். இக்கிராமத்திற்கு கந்தகோபால சதுர்வேதி மங்கலம் என்றும் பெயர் சூட்டினார். பிற்காலத்தில், இக்கிராமம் சம்புவராயர் மற்றும் குமார கம்பனாவின் ஆளுகைக்கு உட்பட்ட பகுதியாக இருந்தது. விஜயநகரப் பேரரசர் கிருஷ்ணதேவராயர் (கி.பி. 1502-29) சுந்தரவரதப் பெருமாள் கோவில், சுப்ரமணிய கோவில் மற்றும் கைலாசநாதர் கோவில் ஆகிய கோவில்களை விரிவாக்கம் செய்தார்..
# உத்திரமேரூர் குடவோலை முறைக் கல்வெட்டுகள்

## வைகுந்தப் பெருமாள் கோவில் அமைப்பு

வைகுந்தப் பெருமாள் கோவில் ஏகதள வேசர விமானத்துடன் அமைந்த கருவறை, அர்த்தமண்டபம், மற்றும் முகமண்டபத்துடன் கூடிய கற்றளியாகும். முகமண்டபம் 16 தூண்களுடன் அமைந்துள்ளது. கருவறை பாதபந்த அதிட்டானத்துடன் அமைந்துள்ளது. இக்கோவிலின் மூலவர் வைகுந்தப் பெருமாள் மற்றும் தாயார் அனந்தவல்லித் தாயார் ஆவர். இக்கற்றளி கி.பி. 1090 ஆம் ஆண்டு கட்டப்பட்டிருக்கலாம் என்று இரா.நாகசாமி கருதுகிறார்.  
கல்வெட்டுகளின்படி, ஒவ்வொரு கிராமமும் குடும்புகளாக (Wards) பிரிக்கப்பட்டன, மேலும் ஒவ்வொரு குடும்பிலிருந்து ஒரு பிரதிநிதியைத் தேர்ந்தெடுத்து பொதுச் சபைக்கு அனுப்பலாம்.
# உத்திரமேரூர் குடவோலை முறைக் கல்வெட்டுகள்

## வைகுந்தப் பெருமாள் கோவில் அமைப்பு

### போட்டியிட தகுதியற்றவர்கள்

- 1. கடந்த மூன்று ஆண்டுகளாக ஏதேனும் ஒரு குழுவில் பணியாற்றியவர்கள், மற்றும் அவர்களின் கணக்குகளை சமர்ப்பிக்காதவர்கள் மற்றும் அவர்களின் உறவினர்கள் அனைவரும் பின்வரும் வகுப்புகளில் குறிப்பிடப்பட்டுள்ளவரா? (*மூவாட்டினிப்புறம் வாரியஞ் செய்து கணக்குக் காட்டாதே இருந்தாரையும்*);
# உத்திரமேரூர் குடவோலை முறைக் கல்வெட்டுகள்

## வைகுந்தப் பெருமாள் கோவில் அமைப்பு

### போட்டியிட தகுதியற்றவர்கள்

#### கடமை தவறியவரின் உறவினர்கள்

- 2. கடமை தவறியவருடைய தாயின் இளைய மற்றும் மூத்த சகோதரிகளின் மகன்கள் (*இவர்களுக்குத் தாயோடு உடப் பிறந்தானையும் = தாயின் சிறிய, பெரிய சகோதரிகளின் மக்கள்*);
- 3. கடமை தவறியவரின் தந்தைவழி அத்தை மற்றும் தாய்வழி மாமாவின் மகன்கள் (*அவர்களுக்கு அத்தை மாமன் மக்களையும்*);
- 4. கடமை தவறியவருடைய தாயின் இரத்த வழி சகோதரர் (*மாமன்*);
- 5. கடமை தவறியவரின் தந்தையின் இரத்த வழி சகோதரர் (*இவர்கள் தகப்பநோடுப் பிறந்தானையும்*);
- 6. கடமை தவறியவரின் இரத்த வழி சகோதரர் (*இவர்களுக்குச் சிற்றனவர்*);
- 7. கடமை தவறியவரின் மாமனார் (*மாமனார்*);
- 8. கடமை தவறியவரின் மனைவியின் இரத்த வழி சகோதரர் (பேரவ்வைகளையும்);
- 9. கடமை தவறியவரின் இரத்த வழி சகோதரியின் கணவர் (*தன்னோடுப் பிறந்தாளை வோட்டானையும் = உடன் பிறந்தாளை திருமணம் செய்தவர்*);
- 10. கடமை தவறியவரின் இரத்த வழி சகோதரியின் மகன்கள் (*உடப் பிறந்தாள் மக்களையும்*);
- 11. கடமை தவறியவரின் மகளை மணந்த மருமகன் (*தன மகளை வேட்ட மருமகனையும் = தன் மகளை மணம் புரிந்த மருமகன்*):
- 12. கடமை தவறியவரின் தகப்பன் (*தன தமப்பனையும்*);
- 13. கடமை தவறியவரின் மகன் (*தன மகனையும்*);
- 14. ஒருவருக்கு எதிராக தகாத உறவில் ஈடுபடுபவர் (ஐந்து பெரும் பாவங்களில் முதல் நான்கிற்கு அகம்யாகமன் பதிவு செய்யப்பட்டுள்ளது (*இடப்பெருதாராகவும், அகமியாகமனத்திலும் மகா பாதங்களில் முன் படைத்த நாலு மகா பாதகத்திலுமெழுத்துப் பட்டாரையும்*);
(இவர்களுக்கும் முன் சுடப்பபட்ட இத்தனை பந்துக்களையும் குடவோலை எழுதிப்புக);
- 15. மேலே குறிப்பிட்டுள்ள அனைத்து கடமை தவறியவர்களின் உறவுகளின் பெயர்கள் குடவோலைகளில் எழுதப்பட்டு பானையில் இடப்படக்கூடாது. (*இவர்களுக்கும் முன் சுடப்பபட்ட இத்தனை பந்துக்களையும் குடவோலை எழுதிப்புக*);
- 16. முட்டாள்தனமானவன் (*சாகசிய ராயிரைப்பாரையும்*);
- 17. மற்றொருவரின் சொத்தை அபகரித்தவன் (*பரத்ரவியம் அபகரித் தானையும்*);
- 18. தடை செய்யப்பட்ட உணவுகளை (?) எடுத்துக் கொண்டவர் மற்றும் பரிகாரம் செய்து தூய்மையானவர் (*கிராம கண்டகராய் ப்ராயஸ்சித்தஞ் செய்து சத்தரானாரையும்*);
- 19. பாவம் செய்தவர் மற்றும் பரிகாரச் சடங்குகள் செய்து தூய்மையானவர் (*பாதகஞ் செய்து பிராயச் சித்தர் செய்து சுத்தரானாரையும்*);
- 20. தகாத புணர்ச்சிக் குற்றமுள்ளவர் மற்றும் பரிகாரச் சடங்குகளைச் செய்து தூய்மையானவர் (*அகமியாங்கமஞ் செய்து ப்ராயஸ்சித்தஞ் செய்து சுத்தரானாரையும்*);
- 21 இவ்வாறு குறிப்பிடப்பட்ட அனைவரும் அவர்களது வாழ்நாள் இறுதிவரை எந்த ஒரு குழுவிற்காகவும் பானையில் இடுவதற்காக குடவோலையில் அவர்களின் பெயர்களை எழுதக்கூடாது. (*ஆக இச்சுட்டப்பட்ட அனைவரையும் ப்ரானாந்திகம் வாரியத்துக்குக் குடவோலை எழுதி எழுதிப்புகவிடப் பெருதாக*).
# உத்திரமேரூர் குடவோலை முறைக் கல்வெட்டுகள்

## வைகுந்தப் பெருமாள் கோவில் அமைப்பு

### தேர்தல் முறை

- 1. இவர்கள் அனைவரையும் தவிர்த்து, (*ஆகா இச்சுட்டப்பட்ட இத்தனைவரையும் நீக்கி*);இவ்வாறு குறிப்பிடப்பட்ட முப்பது வார்டுகளில் குடவோலைகளுக்கு பெயர்கள் எழுதப்படும். (*இம்முப்பது குடும்பிலும் குடவோலைக்குப் பேர் தீட்டி*);
- 2. உத்தரமேரூரில் உள்ள இந்த பன்னிரெண்டு தெருக்களில் உள்ள ஒவ்வொரு வார்டும் தனித்தனியாக கட்டப்பட்ட முப்பது வார்டுகளுக்கும் தனித்தனி உறையிலிடப்பட்ட வாக்குச் சீட்டை தயார் செய்ய வேண்டும். இவ்வாறு தயாரிக்கப்பட்ட உறைகள் ஒரு குடத்தில் வைக்கப்பட வேண்டும். (*இபன்னிரண்டு சேரியிலுமாக இக்குடும்பும் வெவ்வேறே வாயோலை பூட்டி முப்பது குடும்பும் வெவ்வேறே கட்டிக்குடம் புக இடுவதாகவும்*);
- 3. குடவோலைகளை எண்ணும் போது, மகாசபையின் பொதுக்குழு முழுக் கூட்டம், இளைஞர்கள் மற்றும் வயதான உறுப்பினர்கள் உட்பட, எல்லோரும் கூட்டப்பட வேண்டும். (*குடவோலை பறிக்கும் போது மகா சபைத் திருவடியாரை சபால விருத்தம் நிரம்பக் கூட்டிக் கொண்டு*);
- 4. அந்த நாளில் கிராமத்தில் இருக்கும் அனைத்துக் கோவில் பூசாரிகளும் (நம்பிமார்) எந்த விதிவிலக்குமின்றி, பொதுக்குழு கூடும் உள் மண்டபத்தில் அமர வைக்கப்பட வேண்டும். (*அன்றுள்ளீரில் இருந்த நம்பிமார் ஒருவரையும் ஒழியாமே மகா சபையிலேரும் மண்டகத்தி லேயிருத்திக் கொண்டு*);
- 5. கோவில் பூசாரிகள் நடுவில் அவர்களுள் மூத்தவரான ஒருவர் எழுந்து நின்று, எல்லா மக்களுக்கும் தெரியும்படி மேல்நோக்கி அந்தப் பானையைத் தூக்குவார். (*அந்நம்பிமார் நடுவே அக்குடத்தை நம்பிமாரில் வருத்தராய் இருப்பா ரொரு நம்பி மேல் நோக்கி எல்லா ஜனமுங் காணுமாற்குலெடுத்துக் கொண்டு நிற்க*);
- 6. ஒரு வார்டு, அதாவது, அதைக் குறிக்கும் பொட்டலம், அல்லது உள்ளே என்ன இருக்கிறது என்பதைத் தெரியாத, அருகில் நிற்கும் ஒரு சிறுவனால் வெளியே எடுக்கப்பட்டு, மற்றொரு காலியான பானைக்கு மாற்றப்பட்டு அசைக்கப்படும். இந்தப் பானையிலிருந்து சிறுவனால் ஒரு குடவோலை எடுக்கப்பட்டு நடுவரிடம் (மத்தியஸ்தரிடம்) ஒப்படைக்கப்படும். (*பகலே யந்திர மறையாதானொரு பாலனைக் கொண்டு ஒரு குடும்பு வாங்கி மற்றொரு குடத்துகே புகவிட்டுக் குலைத்து அக்குடத்திலோரோலை வாங்கி மத்யஸ்தன் கையிலே குடுப்பதாகவும்*);
- 7. இவ்வாறு அவருக்கு வழங்கப்பட்ட குடவோலைக்குப் பொறுப்பேற்கும்போது, நடுவர் ஐந்து விரல்களைத் திறந்து உள்ளங்கையில் அதைப் பெறுவார். (*அக்குடத்த வோலை மத்தியஸ் தன வாங்கும்போது அஞ்சு விரலும் அகல வைத்த உள்ளங்கையாலே ஏற்றுக் கொள்வானா கவும்*);
- 8. இவ்வாறு பெறப்பட்ட லாட்குச் சீட்டில் உள்ள பெயரை அவர் படித்துவிடுவார் (*அவ்வேற்று வாங்கின வோலை வாசிப்பானாகவும்*);
- 9. அவர் வாசிக்கும் வாக்குச் சீட்டை உள் மண்டபத்தில் இருக்கும் அனைத்து பூசாரிகளும் படிக்க வேண்டும் (*வாசித்த அவ்வோலை அங்குள் மண்டகத்திருந்த தம்பிமார் எல்லோரும் வாசிப்பாராகவும்*);
- 10. இவ்வாறு வாசிக்கப்படும் பெயர் கீழே வைக்கப்படும் (ஏற்றுக்கொள்ளப்படும்). அதேபோல முப்பது வார்டுகளுக்கும் ஒரு ஆள் தேர்ந்தெடுக்கப்படுவார் (*வாசித்த அப்பர் திட்டமிடுவதாகவும் இப்பரிசே முப்பது குடும்பிலும் ஒரே பேர் கொள்வதாகவும்*);
# உத்திரமேரூர் குடவோலை முறைக் கல்வெட்டுகள்

## வைகுந்தப் பெருமாள் கோவில் அமைப்பு

### குழுவை அமைத்தல்

| சம்வத்சர வாரியம் | 12 | வருடாந்திர குழு (அல்லது தோட்ட வாரியம் மற்றும் ஏறி வாரியம் , இந்த இரண்டு வாரியங்களில் பணியாற்றிய பெரியவர்களுக்கு மட்டுமே இந்த வாரியத்தின் உறுப்பினர் பதவி ஒதுக்கப்பட்டுள்ளது) |  |
| --- | --- | --- | --- |
| தோட்ட வாரியம் | 12 | தோட்ட வாரியம் |  |
| ஏரி வாரியம் | 6 | ஏரி வாரியம் |  |
| பஞ்சவர-வாரியம் | தெரியவில்லை | நிலைக் குழு |  |
| பொன் வாரியம் | தெரியவில்லை | பொன் வாரியம் | } |  
- 11. இவ்வாறு தேர்ந்தெடுக்கப்பட்ட முப்பது பேரில், முன்பு தோட்ட வாரியத்திலும், ஏரி வாரியத்திலும் இருந்தவர்கள், படிப்பில் மேம்பட்டவர்கள், வயது முதிர்ந்தவர்கள் ஆகியோர் சம்வத்ஸர வாரியத்திற்குத் தேர்ந்தெடுக்கப்படுவார்கள். (*இக்கொண்ட முப்பது பேரினுந்தோட்ட வாரியமும் ஏரி வாரியமும் செய்தாரையும் விச்சையா வருத்தரையும் வயோவ்ருத்தர்களையும் சம்வத்ஸர வாரியராக கொள்வதாகவும்*);
- 12. மீதமுள்ளவர்களில், பன்னிரெண்டு பேர் தொட்ட வாரியத்திற்கு எடுத்துக்கொள்ளப்படுவார்கள், மீதமுள்ள ஆறு பேர் ஏரி வாரியத்தை உருவாக்குவார்கள். (*மிக்கு நினாருட்பன்னிருவரைத் தோட்ட வாரியங் கொள்வதாகவும்*);
- 13. இந்த கடைசி இரண்டு கமிட்டிகளும் காரைக் காட்டி தேர்வு செய்யப்படும் (*நின்ன அறுவரையும் ஏரி வாரியமாகக் கொள்வதாகவும்*);
# உத்திரமேரூர் குடவோலை முறைக் கல்வெட்டுகள்

## வைகுந்தப் பெருமாள் கோவில் அமைப்பு

### குழுக்களின் பதவிக் காலம்

- 14. இவ்வாறு தேர்ந்தெடுக்கப்பட்ட இந்த மூன்று குழுக்களின் பெரிய மனிதர்கள் முழு முந்நூற்று அறுபது நாட்கள் பதவியில் இருந்து பின்னர் ஓய்வு பெறுவார்கள் (*இவ்வாரியம் செய்கின்ற மூன்று திறத்து வாரியப் பெருமக்களும் முன்னுற்றருபது நாளும் நிரம்பச் செய்து ஒழிவதாகவும்*);
# உத்திரமேரூர் குடவோலை முறைக் கல்வெட்டுகள்

## வைகுந்தப் பெருமாள் கோவில் அமைப்பு

### குற்றவாளிகளாகக் கண்டறியப்பட்ட நபர்களை நீக்குதல்

- 15. குழுவில் உள்ள ஒருவர் ஏதேனும் குற்றத்தில் ஈடுபட்டதாகக் கண்டறியப்பட்டால், அவர் உடனடியாக நீக்கப்படுவார் (*வாரியஞ் செய்ய நின்றாரை அபராதங் கண்டபோது அவனை யொழித்துவதாகவும்*);
- 16. இவர்கள் ஓய்வு பெற்ற பிறகு குழுக்களை நியமிப்பதற்காக, உத்திரமேரூர் பன்னிரண்டு தெருக்களில் உள்ள "நீதி மேற்பார்வைக் குழுவின்" உறுப்பினர்கள் நடுவரின் உதவியுடன் பொதுக்குழு குறியைக் கூட்ட வேண்டும். (*இவர்கள் ஒழித்த அனந்தரமிடும் வாரியங்களும் பன்னிரண்டு சேரியிலும் தன்மைக்ருதயங் கடை காணும் வாரியரே மத்யஸ்தரைக் கொண்டு குறிகூட்டிக் குடுப்பராகவும்*);
- 17. இந்த தீர்வு ஆணையின்படி குடவோலைகள் குலுக்கல் குழுக்கள் நியமிக்கப்பட வேண்டும் (*இவ்வியவஸ்தை யோலைப்படியே...க்ருக்குடவோலை பரித்தக் கொண்டே வாரியம் இடுவதாகவும்*).
# உத்திரமேரூர் குடவோலை முறைக் கல்வெட்டுகள்

## வைகுந்தப் பெருமாள் கோவில் அமைப்பு

### பஞ்சவார வாரியம் மற்றும் பொன் வாரியம்

- 18. பஞ்சவாரிய குழு மற்றும் பொன் வாரியத்திற்கு, முப்பது வார்டுகளில் குடவோலைகளில் பெயர்கள் எழுதப்பட வேண்டும். உரையிலிடப்பட்ட குடவோலைகளுடன் கூடிய முப்பது உரைகள் ஒரு பானையில் இடப்படும். முப்பது குடவோலைகள் முன்பு விவரிக்கப்பட்டபடி குலுக்கப்படும். (*பஞ்சவார வாரியத்துக்கும் பொன் வாரியத்துக்கு முப்பது குடும்பிலும் குடவோலைக்குப் பேர் தீட்டி முப்பது வாயோலை கட்டும் புக இட்டு முப்பது குடவோலை பறித்து முப்பதிலும் பன்னிரண்டு பேர் பறித்துக் கொள்வதாகவும்*);
- 19. தேர்ந்தெடுக்கப்பட்ட இந்த முப்பது சீட்டுகளில், இருபத்து நான்கு பேர் பொன் வாரியக் குழுவிலும், மீதமுள்ள ஆறு பஞ்சவர் பஞ்சவார வாரியக் குழுவிலும் இடம்பெற வேண்டும். (பறித்த பன்னிரண்டு பேர் அறுவர் பொன் வாரியம் அறுவர் பஞ்ச வாரியமும் ஆவனவாகவும்);
- 20. அடுத்த ஆண்டு இந்த இரண்டு வாரியங்களுக்கும் குடவோலை குலுக்கல் நடைபெறுகையில், இந்தக் குழுக்களில் ஏற்கனவே குறிப்பிட்ட ஆண்டில் பிரதிநிதித்துவப்படுத்தப்பட்ட வார்டுகள் விலக்கப்பட்டு, மீதமுள்ள வார்டுகளில் காரை வரைவதன் மூலம் குறைக்கப்படும். (*பிற்றை ஆண்டும் இவ்வரியங்களை குடவோலை பறிக்கும் போது இவ்வரியங்களுக்கு முன்னம் செய்த குடும்பன்றிக்கே நின்ற குடும்பிலே கரை பறித்துக் கொள்வதாகவும்*);
- 21. கழுதையின் மீது ஏறிச் சென்றவனும், மோசடி செய்தவனும் பானையில் போடும் பானைச் சீட்டில் தன் பெயரை எழுதக்கூடாது.
# உத்திரமேரூர் குடவோலை முறைக் கல்வெட்டுகள்

## வைகுந்தப் பெருமாள் கோவில் அமைப்பு

### கணக்காளரின் தகுதி

- 1. நேர்மையான வருமானம் உள்ள எந்தவொரு நடுவர் கிராமத்தின் கணக்குகளை எழுத வேண்டும் (*மத்தியஸ்தரும் அர்த்த சௌசமுடையானே கணக்கெழுது வானாகவும்*);
- 2. பெரிய கமிட்டியின் பெரிய மனிதர்களிடம் அவர் பதவியில் இருந்த காலத்துக்கான கணக்குகளைச் சமர்ப்பித்து நேர்மையானவர் என்று அறிவிக்கப்படுவதற்கு முன்பு அந்த அலுவலகத்தில் மீண்டும் எந்தக் கணக்காளரும் நியமிக்கப்படக்கூடாது. (*கணக்கெழுதினான் கணக்குப் பெருங்குறிப் பெருமக்களோடு கூடக் கணக்குக் காட்டி சுத்தன் ஆச்சி தன பின்னன்றி மாற்றுக் கணக்குப் புகழ் பெருதானாகவும்*);
- 3. ஒருவர் எழுதிக் கொண்டிருக்கும் கணக்குகளை, அவர் தானே சமர்ப்பிக்க வேண்டும் மற்றும் வேறு எந்த கணக்காளரையும் அவர் தனது கணக்கை முடிக்க தேர்வு செய்யக்கூடாது (*தான் எழுதின கணக்குத் தானே காட்டுவானாகவும் மாற்றுக் கணக்கர் புக்கு ஒடுக்கப் பெருதாராகவும்*);
# உத்திரமேரூர் குடவோலை முறைக் கல்வெட்டுகள்

## வைகுந்தப் பெருமாள் கோவில் அமைப்பு

### செயல்படுத்துதல்

- 1. அரசாணை இந்த ஆண்டு முதல் குடவோலை நடைமுறையை (குடவோலை அமைப்பு) செயல்படுத்தும் மற்றும் சந்திரன் மற்றும் சூரியன் இருக்கும் வரை தொடரும் (*இப்பரிசே இவ்வாண்டு முதல் சந்த்ராதித்யவத் என்றும் குடவோலை வாரியமே இடுவதாக*)
# உத்திரமேரூர் குடவோலை முறைக் கல்வெட்டுகள்

## வைகுந்தப் பெருமாள் கோவில் அமைப்பு

### அரசாணை பெறப்பட்டது

- 1. தேவேந்திரன், பேரரசர், ஸ்ரீ வீரநயன ஸ்ரீ பராந்தக தேவ (இவரும் பரகேசரி வர்மன் என்ற பட்டத்தை ஏற்றுக்கொண்டார்) அவர்களிடமிருந்து அரச ஆணை பெறப்பட்டது.(*தேவேந்திரன் சக்ரவர்த்தி பட்டிதவச்சவன் குஞ்சர மல்லன் சூரா சூளாமணி கல்பகசரிதை ஸ்ரீ பரகேசரிபன்மர்கள் ஸ்ரீ முகம் அருளிச் செய்து*);
# உத்திரமேரூர் குடவோலை முறைக் கல்வெட்டுகள்

## வைகுந்தப் பெருமாள் கோவில் அமைப்பு

### கிராம சபை அலுவலரால் பெறப்பட்டு சமர்ப்பிக்கப்பட்டது

- 1. உத்தரமேரூர் சதுர்வேதி மங்கலத்தின் மகா சபை உறுப்பினர்களிடம் கரஞ்சை கொண்டையா - புரங்கரம்பைநாடு (மாவட்டத்தின் பெயர்) ஸ்ரீவங்கா நகரைச் சேர்ந்த சோமாசிபெருமாள் என்கிற கிராமவித பட்டன் (பிராமணர் சாதிப் பெயர்) அரச ஆணை பெற்றுக் காட்டப்பட்டது (சமர்ப்பித்தது), சோழ நாடு (நாடு) (*வரக் காட்ட ஸ்ரீ ஆளஞயால் சோழ நாட்டு புறங்கரம்பை நாட்டு ஸ்ரீ வங்க நகர்க் காஞ்சை கொண்ட யாக்ரமவித்த பாட்டனாகிய சேர்மாசி பெருமானுடன் இருந்து இப்பரிசு செய்விக்க*);
# உத்திரமேரூர் குடவோலை முறைக் கல்வெட்டுகள்

## வைகுந்தப் பெருமாள் கோவில் அமைப்பு

### மத்தியஸ்தான்

- 1. உத்தரமேரூர் சதுர்வேதிமங்கலம் சபையின் மத்தியஸ்தானமாக காடாடிப்போட்டான் சிவக்குறிச்சி ராஜமல்லமங்கலப்பிரியன் செயல்பட்டார். (*நம் கிராமத்து அப்யுதயமாக துஷ்டர் கேட்டு விசிஷ்டர் வர்த்திப்பதாக வியவஸ்தை செய்தோம் மத்யஸ்தன் காடாடிப் போத்தன் சிவகுறி இராஜமல்ல மங்கலப்பிரியனேன்*);
# பொது நலப் பதிவகம்

**பொது நலப் பதிவகம்** (*Public Interest Registry*) என்பது .ஆர்க் ஆள்களப் பெயரைப் பராமரித்து வரும் ஒரு ஐக்கிய அமெரிக்க இலாப நோக்கற்ற நிறுவனம். 2002ல், இணையச் சங்கம் இந்நிறுவனத்தை உருவாக்கியது. இந்நிறுவனம் பென்சில்வேனியாவில் பதியப்பட்டுள்ளது. 1 சனவரி 2003 அன்று, இந்நிறுவனம் வெரிசைன் நிறுவனத்திடம் இருந்து .ஆர்க் ஆள்களத்தைச் செயற்படுத்தும் பொறுப்பை ஏற்றுக் கொண்டது. இணையச் சங்கத்துடன் உள்ள ஒப்பந்தத்தின் அடிப்படையில், அப்பிலியாசு நிறுவனம் .ஆர்க் ஆள்களப் பெயரின் நுட்பச் செயற்பாடுகளைக் கவனித்து வருகிறது.
# மண்டைக்காடு பகவதி அம்மன் கோவில்

**மண்டைக்காடு பகவதி அம்மன் கோயில்** என்பது தமிழ்நாட்டின் கன்னியாகுமரி மாவட்டம், கல்குளம் வட்டத்தில், குளச்சலுக்கு கிழக்கில் உள்ள மண்டைக்காடு என்னுமிடத்தில் உள்ள ஓர் அம்மன் கோயில் ஆகும்.
# மண்டைக்காடு பகவதி அம்மன் கோவில்

## அமைவிடம்

முற்காலத்தில் நெருக்கமான பனைக்காடாக இருந்த இந்தப் பகுதியில் சுயம்புவாக எழுந்தவள் மண்டைக்காடு பகவதியம்மன். ஆரம்பத்தில் காளிதேவியாக வழிபடப்பட்டவள், பின்னர் கேரள மக்களின் வழக்கப்படி 'பகவதி அம்மன்' என்று அழைக்கப்பட்டாள். 'மந்தைக்காடு' என்ற பெயரே மருவி, 'மண்டைக்காடு' என்று மாறியதாக தல வரலாறு கூறுகின்றது.
# மண்டைக்காடு பகவதி அம்மன் கோவில்

## பெண்களின் சபரிமலை

15 அடி உயரம் வரை வளர்ந்து மேற்கூரையை முட்டிக்கொண்டிருக்கும் நிலையில் அமைந்துள்ள பகவதி அம்மன் இக்கோயிலின் சிறப்பாகும். பெண்கள் 41 நாள்கள் விரதமிருந்து, இருமுடி கட்டி இந்தக் கோயிலுக்கு வருவதால், **பெண்களின் சபரிமலை** என்று சிறப்பித்து அழைக்கப்படுகிறது. மாசி மாத **கொடை விழா** இந்த ஆலயத்துக்குப் புகழ் சேர்க்கும் ஒரு திருவிழா. பெண்கள் 41 நாள்கள் விரதமிருந்து, இருமுடி சுமந்து, கால்நடையாக இங்கு ஆயிரக்கணக்கான பக்தர்கள் வருவர். அவ்விழாவின்போது பக்தர்கள் கோயிலின் சுற்றுப்புறம் முழுவதும் கூடியிருப்பர். அங்கு பொங்கல் வைத்து அம்மனுக்குப் படைப்பர். பொங்கல் பொங்கி வழியும்போது குலவையிட்டு அம்மனுக்கு நன்றி தெரிவிப்பர். மங்களங்கள் பொங்கச்செய்கின்ற தேவிக்குப் பெண்கள் செய்யும் நன்றிக் காணிக்கையாக இதனைக் கருதுகின்றனர்.
# மண்டைக்காடு பகவதி அம்மன் கோவில்

## திருவிழா

அதிகாலை 5 மணி முதல் காலை 10.00 மணி வரையும், மாலை 5.00 மணி முதல் இரவு 8.00 மணி வரையும் கோயில் நடை திறந்திருக்கும்.மாசித்திருவிழா 10 நாள்கள் இங்கு நடைபெறுகிறது. ஒவ்வொரு பௌர்ணமி நாளிலும், ஒவ்வொரு தமிழ் மாத கடைசி செவ்வாய், வெள்ளி ஆகிய நாள்களில் பக்தர்கள் அதிக எண்ணிக்கையில் வருகின்றனர்.